Iranski narodi

Iranski narodi su, u etničko-jezičkom smislu, potomci iranske grane starih Indoiranaca. Ime Iran potiče od riječi Arya, tj. Arijan.

Definisanje iranskih naroda 
U iranske narode spadaju narodi koji govore iranske jezike, u smislu da iranski podrazumijeva veoma rastegljiv pojam koji se može primijeniti na različite narode i jezike, od kojih mnogi dijele zajedničko porijeklo od posebne grane starih Arijanaca (Iranaca). Narodi ove porodice su Perzijanci (i Tadžici), Paštuni, Kurdi, Osetijci, Baluči i drugi.

Iako se većina iranskih naroda nalazi u oblasti Iranske visoravni, mogi su se iselili te se mogu naći od Kavkaza i Turske do rijeke Ind i zapadne Kine. Iranski narodi su se često miješali s drugim etnilčkim grupama, a jedan od primjera su i Hazari, koji pokazuju specifično tursko-mongolsko porijeklo koje ih čini drukčijim od ostalin iranskih naroda. Baludži su se isto tako u nešto manjoj mjeri miješali s indijskim narodima kao što su Brahui, dok su se Oseti mijeđali s Gruzijcima, Rusima i drugim narodima s kojima žive. Kurdi su primjer vrlo specifičnog iranskog naroda koji je, usprkos iskazivanja mnogih veza s drugim iranskim narodima, također etnički vezan za Kavkaz, Anadoliju i druge oblasti. Čak su se i sami Perzijanci bez svake sumnje miješali s raznim osvajačima, kao i s domorocima Iranske visoravni kao što su Elamiti. Tako, slično kao i neki germanski narodi poput Engleza, koji su i germanskog i keltskog porijekla, iranski narodi predstavljaju etnolingvističke grupe, ali i pokazuju zajedničko porijeklo i/ili kulturne značajke koje su temelj njihovog identiteta. 

Za neke od drevnih naroda kao što su Skiti, Sarmati i Alani se također vjeruje kako pripadaju grupi iranskih naroda, a to se temelji na šturim podacima o njihovim jezicima kao i kulturnom i drugom identitetu njihovih suvremenih potomaka. Međutim, to što se za njih koristi izraz "iranski" sam po sebi ne označava da su na bilo koji način povezani s modernom državom Iran. Grupa iranskih jezika je ništa drugo do pod-grana Indoiranskih jezika, koja je pak, dio indoevropske porodice jezika, za koju se donedavno koristio izraz "arijska".

Geografska koncentracija 
Vjeruje se da u današnjem svijetu oko 150 miliona ljudi govori iranskim jezicima. Trenutno je njihov najveći broj koncentiran u Iranu, Afganistanu, Tadžikistanu, zapadnom Pakistanu, kurdskim oblastima (za koje se ponekad koristi izraz Kurdistan) Turske, Iraka, Irana i Sirije, kao i u dijelovima Uzbekistana (pogotovo oko Samarkanda i Fergane), Kavkaza (Osetija i Azerbejdžan) i zapadnoj Kini.

Genetički testovi i moguće veze 
Genetski tetsovi iranskih naroda su pokazali da mnogi od njih posjeduju zajedničko porijeklo, ali i da se mogu očekivati regionalne varijacije. Usprkos tome preliminarni genetički podaci ukazuju na zajedništvo među većinom iranskih naroda:

Populacije zapadno od bazena Inda, uključuje one iz Irana, Anadolije i Kavkaza, pokazuju zajedničku kompoziciju mtDNA loze, koja se uglavnom sastoji od zapadnih evroazijskih loza, s vrlo malo doprinosa iz Južne Azije i istočne Evroazije (graf. 1). Zapravo, različite iranske populacije pokazuju priličan stupanj homogenosti. To nije iskazano samo u beznačajnim FST vrijednosti i PC grafikonu (graf. 6) nego isto tako i u rezultatima SAMOVA-e, gdje značajna genetička barijera razdvaja populacije zapadno od Pakistana od onih istočno i sjeverno od doline Inda (rezultati nisu pokazani). Ova zapažanja sugeriraju da da postoji ili zajedničko porijeklo među suvremenim iranskim narodima i/ili ekstenzivna razmjena gena među njima.

Opće govoreći, rezultati ovog istraživanja pokazuju da su mnogi zajednički genetski markeri pronađeni među iranskim narodima oko Tigrisa i u oblastima oko Inda. To odgovara iranskim jezicima čiji je raspon od Kavkaza i kurskih oblasti u regiji Zagros pa sve na istok do zapadnog Pakistana i Tadžikistana, kao i dijelova Uzbekistana i Centralne Azije.

Popis iranskih naroda

Prošlost 
 Perzijanci
 Medijci
 Parti
 Parni
 Kimerijci (iranski etnicitet im nije u potpunosti potvređen)
 Sigynnae (iranski etnicitet nepoznat, poznati iz nekoliko opskurnih kronika)
 Skiti
 Sarmati, uključujući Rhoxolane, Jazigi, Siraci, a neki i Alane smatraju dijelom Sarmata 
 Baktrijci
 Horezmijci
 Alani
 Saka
 Sogdijanci
 Masageti
 Kamboje
 Pallave, potomci perzijskih osvajača Indije
 Indo-Skiti

Današnjica 
Suvremeni iranski narodi su:
 Perzijanci
 Tadžici
 Paštuni
 Kurdi
 Baluči
 Gilanci
 Mazandarani
 Bahtijari
 Luri
 Tati
 Tališi
 Zaza
 Oseti

Veze 
 Indoiranci

Izvori 
 Banuazizi, Ali and Weiner, Myron (eds.). The State, Religion, and Ethnic Politics: Afghanistan, Iran, and Pakistan (Contemporary Issues in the Middle East), Syracuse University Press (August, 1988) 
 Khoury, Philip and Kostiner, Joseph. Tribes and State Formation in the Middle East, University of California Press (May, 1991)
 McDowall, David. A Modern History of the Kurds, I.B. Tauris; 3rd Rev edition (May 14, 2004)
 Sims-Williams, Nicholas. Indo-Iranian Languages and Peoples, British Academy (March 27, 2003) 
 The Iranian Peoples of the Caucasus, Routledge Curzon 
 Ethnologue report for Iranian
 Encyclopedia Britannica: Iranian languages
 Where West Meets East: The Complex mtDNA Landscape of the Southwest and Central Asian Corridor, Am. J. Hum. Genet., 74:827-845, 2004

Vanjske veze 

 The Iranian people around the world

 
Indoiranski narodi